Leping,

millega kehtestatakse teatavad kaupade autoveo ning kombineeritud veo edendamise tingimused

EUROOPA ÜHENDUS (edaspidi "ühendus")

ühelt poolt ja

BULGAARIA VABARIIK (edaspidi "Bulgaaria")

teiselt poolt,

edaspidi "lepinguosalised",

VÕTTES ARVESSE ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahel assotsiatsiooni loomiseks 8. mail 1993 sõlmitud Euroopa lepingut ning eriti selle artikli 57 punkti 3,

VÕTTES ARVESSE, et ühenduse jaoks on siseturu lõplikku väljakujundamist ning ühise veopoliitika ellurakendamist silmas pidades hädavajalik tagada, et Bulgaariat läbiv ühenduse transiitkaup liiguks nii kiiresti ja tõhusalt kui võimalik ning takistuste ja diskrimineerimiseta,

VÕTTES ARVESSE, et Bulgaarial on huvi arendada suhetes ühendusega edasi olemasolevaid veoturule ja transiidile juurdepääsuga seotud õigusi ja kohustusi, mis on esimene samm eespool nimetatud Euroopa lepingus nimetatud siseveolepingu suunas,

VÕTTES ARVESSE, et lisaks sellele on vaja tagada lepinguosaliste territooriumide vaheliste ja neid läbivate veovoogude kooskõlastatud areng eelkõige maanteevedu ja kombineeritud vedu käsitleva konkurentsil põhineva kooskõlastatud meetmepaketi kehtestamise ja arendamise teel, soodustades keskkonnasõbralikke sõidukeid ning pidades kinni püsiva liikuvuse põhimõttest,

ON KOKKU LEPPINUD JÄRGMISES:

I JAOTIS

EESMÄRK, REGULEERIMISALA JA MÕISTED

Artikkel 1

Eesmärk

Käesoleva lepingu eesmärk on edendada lepinguosaliste vahelist koostööd kaubaveo, eelkõige maanteetransiitliikluse valdkonnas, ning sel eesmärgil tagada lepinguosaliste territooriumide vahelise ja neid läbiva veo kooskõlastatus.

Artikkel 2

Reguleerimisala

1. Koostöö hõlmab kaupade autovedu ja kombineeritud vedu.

2. Sellega seoses kuuluvad käesoleva lepingu reguleerimisalasse eelkõige:

- transiitliikluse turulepääs kaupade autoveo valdkonnas,

- toetusmeetmed õiguse ja halduse valdkonnas, sealhulgas kaubandus-, maksukorraldus-, sotsiaal- ja tehnilised meetmed,

- koostöö sellise veosüsteemi väljaarendamiseks, mis vastab muu hulgas keskkonnanõuetele,

- korrapärane teabevahetus lepinguosaliste veopoliitika arengu valdkonnas.

Artikkel 3

Mõisted

Käesolevas lepingus kasutatakse järgmisi mõisteid:

a) transiitliiklus — täis- või tühimassiga maanteesõidukiga toimuv vedu läbi ühenduse liikmesriigi või liikmesriikide või Bulgaaria territooriumi, mille puhul nimetatud territooriumidel ei teostata peale- ega mahalaadimist;

b) kombineeritud vedu — lepinguosaliste vaheline või nende kaudu toimuv kaubavedu, mille puhul veoauto, haagis, poolhaagis (vedukiga või ilma), vahetusveovahend või 20jalane või suurem konteiner liigub veo alg- või lõppetapil maanteel ja ülejäänud etapil raudtee, siseveetee või mereveo teenuseid kasutades, kui viimati nimetatud etapi pikkus linnulennult on üle 100 km, ja mille puhul veo alg- või lõppetapp on:

- teekond kaupade pealelaadimise kohast kuni ümberlaadimiseks sobiva lähima raudteejaamani algetapi puhul ning teekond ümberlaadimiseks sobivast lähimast raudteejaamast kuni kaupade mahalaadimise kohani lõppetapi puhul või

- teekond, mis linnulennult jääb 150 kilomeetri raadiusse sisevee- või meresadamast, kus kaupu lastitakse või lossitakse;

c) maanteesõiduk — lepinguosalise territooriumil registreeritud mootorsõiduk või ühendatud autorong, millest vähemalt mootorsõiduk on registreeritud lepinguosalise territooriumil ja mida kasutatakse üksnes kaubaveoks;

d) kasutusmaks — mittediskrimineeriv kindlaksmääratud summa, mille tasumine annab õiguse maanteesõidukiga teatava ajavahemiku jooksul teatavat infrastruktuuri kasutada;

e) teemaks — kindlaksmääratud summa, mis tasutakse maanteesõiduki eest, mis läbib vahemaa infrastruktuuri ühest punktist teise; summa oleneb läbitavast vahemaast ja sõidukikategooriast.

II JAOTIS

KOMBINEERITUD VEDU

Artikkel 4

Üldsätted

Lepinguosalised võtavad vastu vastastikku kooskõlastatud meetmed arendamaks ja edendamaks kombineeritud vedu kui vahendit, mis tagab, et suur osa nende rahvusvahelistest vedudest toimub keskkonnasõbralikumatel tingimustel.

Artikkel 5

Toetusmeetmed

Lepinguosalised võtavad kõik kombineeritud veo konkurentsivõime parandamiseks vajalikud meetmed, tegutsedes eelkõige järgmiselt:

a) võtavad meetmeid kallutamaks kasutajaid ja kaubasaatjaid kombineeritud vedu kasutama:

- parandades ühenduse või Bulgaaria poolt uutele kombineeritud veo projektidele antava finantsabi kaudu igat liiki kombineeritud veo konkurentsivõimet maanteeveoga võrreldes,

- soodustades saatjata kombineeritud veo kasutamist ning edendades eelkõige vahetusveovahendite, konteinerite ja poolhaagiste kasutamist,

- vabastades kombineeritud veo lahutamatu osa moodustava veo alg- või lõppetapi asjakohastel tingimustel kvoodi- ja loasüsteemidest,

- nähes ette sõidukimaksudest mahahindluse tegemise võimalust nende maanteesõidukite osas, mida rakendatakse kombineeritud veo ahelates,

- parandades kombineeritud veo kiirust ja usaldusväärsust, eelkõige järgmiselt:

i) suurendades kombineeritud vedude sagedust vastavalt kaubasaatjate ja kasutajate vajadustele,

ii) soodustades ooteaegade lühendamist terminalides ning suurendades nende läbilaskevõimet,

iii) tõhustades kombineeritud veoga seotud piirikontrolli, viies kõikide kaupade, välja arvatud veterinaar- ja fütosanitaarkontrollile allutatud kaupade kontrollimise niipea kui võimalik üle kombineeritud veo terminalidesse,

- tagades diskrimineerimiseta juurdepääsu terminalidele, mida rahastatakse või kaasrahastatakse riiklikest vahenditest,

- andes võimaluse korral lepinguosaliste pädevate asutuste poolt artikli 6 lõike 2 kohaselt kokkulepitud maanteetransiidiload maanteeveoettevõtjatele vastavalt sellele, kui palju nad lepinguosalistele kättesaadavate statistiliste andmete kohaselt kombineeritud vedu kasutavad,

- arutades vajaduse korral eriotstarbeliste kombineeritud veo seadmete rööpalaiuse, massi, mõõtude ja tehniliste omaduste sobilikkust ning vaagides kooskõlastatud meetmeid nimetatud seadmete tellimiseks ja kasutuselevõtuks vastavalt liiklussagedusest tulenevatele nõuetele;

b) tehes taotluse korral olemasoleva teabe uute kombineeritud veo meetmete, sealhulgas asjassepuutuva lepinguosalise poolt (kaas)rahastatavate tehnoloogiauuringute kohta kättesaadavaks kommenteeritud kokkuvõtte kaudu, mis annab edasi meetme või tehnoloogiaprojekti sisu, tulemused ja mõju;

c) luues sobiliku infrastruktuuri:

- UIC C1 rööpalaiuse sisseviimisega peamistel raudteeliinidel ning olemasolevate raudteeliinide ümberehitamisega vähemalt B rööpalaiusele (nagu on kokku lepitud AGTC-s, oluliste rahvusvaheliste kombineeritud veo ühenduste ja seonduvate rajatiste Euroopa lepingus, mis sõlmiti 1. veebruaril 1991), kui veovõrkude koostalitlusvõimet ei ole võimalik saavutada muul viisil,

- kõrvaldades võimalikud takistused kombineeritud veo terminalide juurdepääsuteedelt, et laiendada kombineeritud veo kasutamist;

d) kaaludes järgmisi meetmeid:

- vaadata läbi võimalus lubada kombineeritud veo alg- ja lõppetapil kasutada 44-tonniseid kuueteljelisi sõidukeid,

- teha kombineeritud veo alg- ja lõppetappide osas erandeid nädalavahetuste ja pühade aegsetest liiklemiskeeldudest,

- võimaldada kombineeritud vedu teostavatele raudteeveoettevõtjatele uue lepingu raames vastastikune raudteelepääs.

III JAOTIS

MAANTEEVEDU

Artikkel 6

Üldsätted

1. Vastastikuse veoturulepääsu osas lepivad lepinguosalised kokku, et esialgu ja ilma et see piiraks lõike 2 kohaldamist, säilitavad nad ühenduse mis tahes liikmesriigi ja Bulgaaria vahelistest kahepoolsetest lepingutest või muudest kahepoolsetest kokkulepetest tulenevad olemasolevad õigused.

Lepinguosaliste vahelise maanteeveole juurdepääsu käsitleva artiklis 7 sätestatud lepingu sõlmimiseni teeb Bulgaaria siiski vajaduse piires ühenduse liikmesriikidega koostööd nimetatud kahepoolsete lepingute ja/või kokkulepete muutmiseks selliselt, et need vastaksid käesolevale lepingule.

2. Lepinguosalised lepivad kokku, et lisaks lõikes 1 nimetatud õigussuhetega hõlmatud lubadele võimaldavad nad alates käesoleva lepingu jõustumise kuupäevast igaks kalendriaastaks kaubaveokite transiitliiklust läbi ühenduse liikmesriikide ja Bulgaaria järgmiste lubadega:

a) ühendusele antakse:

13000 Bulgaarias kehtivat luba;

b) Bulgaariale antakse:

6000 ühenduse liikmesriikides kehtivat luba, mis on varustatud kleepmärkidega;

c) Bulgaariale antakse:

3000 kleepmärki ühenduse iga liikmesriigi jaoks;

d) punktides a ja b nimetatud load on vastavalt kooskõlas lisas 1a ja 1b esitatud näidistega;

e) punktis c nimetatud kleepmärgid on kooskõlas lisas 1c esitatud näidisega;

f) komisjoni talitused annavad punktides a ja b nimetatud load Bulgaaria pädevatele asutustele, ühenduses aga liikmesriikide pädevatele asutustele. Pädevad asutused täidavad loa, välja arvatud lahtrid "Mootorsõiduki registreerimisnumber", "Sõit sihtkohta" ja "Tagasisõit", ning annavad load oma veoettevõtjatele kätte tasu eest, mis katab mõistlikud halduskulud;

g) komisjoni talitused annavad punktis c nimetatud kleepmärgid Bulgaaria pädevatele asutustele. Nimetatud kleepmärgid kinnitatakse loale enne selle kasutamist, et määratleda ühenduse liikmesriik või liikmesriigid, mille suhtes luba kehtib;

h) lepinguosalised lepivad kokku, et punktides a ja b nimetatud lubade kasutamise eest ei võeta makse ega samaväärseid tasusid;

i) load ja kleepmärgid kehtivad ühe kalendriaasta ja kuni sellele järgneva aasta 31. jaanuarini ning neid võib kasutada üksnes üheks sõiduks sihtkohta ja üheks tagasisõiduks.

3. Lõikes 2 nimetatud lubasid võib kasutada üksnes sõidukite puhul, mis vastavad vähemalt EURO 1 standardile või lisas 4 esitatud "rohelise veoki sertifikaadi" nõuetele. Nimetatud sätte täitmist tõendavaid dokumente hoitakse sõidukis kogu reisi vältel.

4. Kui kuupäev, mil leping vastavalt artiklile 19 jõustub, ei ole 1. jaanuar, vähendatakse lepingu jõustumise aastaks pro rata lõikes 2 nimetatud lubade ja kleepmärkide arvu.

5. Lepinguosaliste pädevad asutused väljastavad veoettevõtjatele, kellel asjassepuutuva lepinguosalise õigusaktide kohaselt on õigus teostada rahvusvahelisi vedusid, kaubaveolubasid üksnes vastavalt käesolevale lepingule. Luba tuleb hoida sõidukis. Ühendatud autorongi puhul peab luba kuuluma mootorsõiduki juurde. See kehtib ühendatud autorongide suhtes ka juhul, kui haagis või poolhaagis ei ole registreeritud loaomaniku nimele või on registreeritud teises riigis.

6. Lepinguosalised hoiduvad ühepoolsetest meetmetest, mille tagajärg võiks olla diskrimineerimine ühenduse ja Bulgaaria veoettevõtjate või veokite vahel. Kumbki lepinguosaline võtab kõik vajalikud meetmed, hõlbustamaks käesoleva lepinguga hõlmatud maanteevedusid oma territooriumile või läbi oma territooriumi.

Artikkel 7

Turulepääs

Lepinguosalised kohustuvad eelisjärjekorras ning võttes arvesse maksu-, sotsiaal- ja tehniliste normide vastuvõtmist Bulgaaria poolt tegema koostööd ühise süsteemi väljatöötamiseks, mis reguleeriks tulevikus lepinguosaliste vahel maanteeveoturulepääsu.

Artikkel 8

Maksusätted

Käesoleva lepinguga hõlmatud vedude puhul:

1. tagavad lepinguosalised, et maanteesõidukite maksustamise, maksukoorma, teemaksude ja maanteeveo infrastruktuuri kasutamise eest võetavate mis tahes muud liiki kasutusmaksude osas ei toimuks diskrimineerimist riikkondsuse või registrijärgse asukoha alusel;

2. vabastatakse ühe lepinguosalise territooriumil registreeritud sõidukid teise lepinguosalise territooriumil kõikidest sõidukite ringluse või omamisega seotud sõidukimaksudest ning kõikidest veo erimaksudest.

Maanteesõidukeid ei vabastata mootorikütuselt võetavatest maksudest, teemaksudest ja infrastruktuuri kasutamise puhul võetavatest kasutusmaksudest;

3. lepinguosalised tagavad, et ühe ja sama teelõigu suhtes ei kehtestataks samaaegselt teemakse ja mis tahes muud liiki kasutusmaksusid. Lepinguosalised võivad siiski kehtestada teemaksud selliste teevõrkude puhul, kus kohaldatakse sildade, tunnelite ja mäekurude kasutusmaksusid.

4. tollimaksust ja kõikidest muudest maksudest ning tasudest on vabastatud:

a) kütus, mis on maanteesõidukite kütusepaakides teise lepinguosalise territooriumile saabumisel, tingimusel et tegemist on tootja poolt kõnealust liiki maanteesõidukile ettenähtud kütusepaakidega;

b) haagiste ja poolhaagiste kütusepaakides olev kütus, mida kasutatakse külmikute jahutussüsteemides;

c) reisi käigus vajaminev kogus määrdeaineid;

d) varuosad ja tööriistad, mida on tarvis rahvusvahelise maanteeveo käigus rikki läinud sõiduki remontimiseks. Väljavahetatud osad tuleks reeksportida või hävitada teise lepinguosalise pädeva tolliasutuse kontrolli all;

5. ilma et see piiraks lõike 2 teise lõigu kohaldamist ei kohaldata juhul, kui sõiduki mass, mõõtmed või teljekoormus ületavad Bulgaaria territooriumil kehtivaid maksimummäärasid, kuid jäävad masse ja mõõtmeid käsitleva nõukogu direktiiviga 96/53/EÜ ettenähtud piiresse, nimetatud sõiduki suhtes erimakse, tingimusel et see sõiduk liikleb Bulgaarias üksnes asjassepuutuvatel peamistel transiiditeedel, mis on sätestatud lisas 5.

Artikkel 9

Sotsiaalsätted

Lepinguosalised rakendavad 1. juuli 1970. aasta rahvusvahelisel maanteeveol töötava sõiduki meeskonna tööalast Euroopa kokkulepet (AETR), nagu see kehtib käesoleva lepingu jõustumise ajal, või kohaldavad norme, mis on vastavuses nõukogu määrustega (EMÜ) nr 3820/85 ja (EMÜ) nr 3821/85, nagu neid on muudetud.

Artikkel 10

Tehnilised sätted

1. Bulgaaria võtab lisas 2 esitatutega samaväärsed meetmed vastu käesoleva lepingu jõustumise ajaks ning lisas 3 esitatutega samaväärsed meetmed kahe aasta jooksul pärast käesoleva lepingu jõustumist.

2. Lepinguosalised rakendavad 30. septembri 1957. aasta ohtlike veoste rahvusvahelise autoveo Euroopa kokkulepet (ADR), nagu see kehtib käesoleva lepingu jõustumise ajal.

3. Bulgaaria püüab ühenduse eeskirjade alusel ühtlustada oma riknevate kaupade, elusloomade ja ohtlike kaupade vedamist käsitlevaid õigusakte.

4. Lepinguosalised ühendavad oma kogemused ja vahetavad teavet oma õigusaktide kohta, et parandada liikluse sujuvust ja ohutust tippaegadel (nädalavahetused, riigipühad, turismihooaeg).

5. Lepinguosalised teevad koostööd, et soodustada ühilduvate liiklusteabesüsteemide sisseviimist, arendamist ja kooskõlastamist.

6. Lepinguosalised püüavad ühtlustada ka juhtidele antavat tehnilist abi, olulise liiklusteabe levitamist ning hädaabiteenuseid, sealhulgas kiirabi, ning muid juhtidesse puutuvaid küsimusi.

IV JAOTIS

VORMINÕUETE LIHTSUSTAMINE

Artikkel 11

Vorminõuete lihtsustamine

1. Lepinguosalised lubavad lihtsustada käesolevale lepingule vastavate kaubavoogudega seotud vorminõudeid.

2. Lepinguosalised lubavad alustada läbirääkimisi kaubaveo kontrolli ja vorminõuete hõlbustamist käsitleva lepingu sõlmimiseks

3. Lepinguosalised lubavad võtta vajaduse piires ühismeetmeid ja toetada täiendavate lihtsustusmeetmete võtmist.

V JAOTIS

LÕPPSÄTTED

Artikkel 12

Reguleerimisala laiendamine

Kui üks lepinguosaline käesoleva lepingu kohaldamisel saadud kogemustest tulenevalt leiab, et on muid käesoleva lepinguga hõlmamata meetmeid, mis on kooskõlastatud Euroopa veopoliitika huvides ning võivad eelkõige aidata lahendada transiitliikluse probleeme, esitab ta vastavad ettepanekud teisele lepinguosalisele.

Artikkel 13

Ühiskomitee

Koostöö eest vastutab ühiskomitee, mida nimetatakse "ühenduse/Bulgaaria transpordikomiteeks". Komitee:

- koosneb ühenduse ja Bulgaaria poolt nimetatud esindajatest,

- tuleb kokku emma-kumma lepinguosalise taotlusel kordamööda kummagi lepinguosalise territooriumil,

- kehtestab oma töökorra,

- teeb otsuseid vastastikusel kokkuleppel,

- tagab käesoleva lepingu nõuetekohase rakendamise ning täidab eelkõige järgmisi ülesandeid:

a) arutab koostöö ja kombineeritud veo edendamise võimalusi ning vaatab vähemalt iga kahe aasta järel läbi nimetatud eesmärkide saavutamiseks tehtud edusammud,

b) vaatab vähemalt iga kahe aasta järel läbi käesoleva lepingu lisad,

c) lahendab käesoleva lepingu kohaldamisest ja tõlgendamisest tulenevad mis tahes vaidlused. Erimeelsuse korral lükatakse otsustamine edasi ühiskomitee järgmise istungini, mis toimub kahe kuu jooksul edasilükkamisest alates vastavalt komisjoni töökorrale,

d) kooskõlastab rahvusvahelise maanteeveo ja kombineeritud veo ning eelkõige maanteetransiitliiklusega seotud seiret, prognoose ja muid statistikameetmeid,

e) võtab vastavalt vajadusele vastu käesoleva lepingu sätete tehnilise kohandamisega seotud meetmed,

f) peaks välja töötama võimalikud soovitused lubade/kleepmärkide arvu suurendamiseks,

g) arutab vastavalt vajadusele kõiki muid käesoleva lepingu rakendamisega seonduvaid küsimusi.

Artikkel 14

Lepingu sätete rikkumine

1. Kui maanteesõiduk või selle juht rikub käesoleva lepingu sätteid, võib selle lepinguosalise pädev asutus, kelle territooriumil rikkumine toimus, teavitada rikkumisest teise lepinguosalise pädevat asutust, kes võib võtta oma siseriiklike õigusaktidega ettenähtud meetmeid.

2. Nimetatud teate saanud pädev asutus teavitab võetud meetmetest niipea kui võimalik teise lepinguosalise pädevat asutust.

3. Käesoleva artikli sätted ei mõjuta õiguspäraseid sanktsioone, mida võivad olenevalt sellest, kumma territooriumil rikkumine toimus, kohaldada vastavalt Euroopa Ühenduse või Bulgaaria kohtud või õiguskaitseorganid.

Artikkel 15

Lepingu kehtivus

Käesolev leping sõlmitakse viieks aastaks. Kui kumbki lepinguosaline seda enne nimetatud tähtaja lõppu kuuekuulise etteteatamisega ei denonsseeri, pikeneb leping automaatselt veel kolmeks aastaks.

Artikkel 16

Lepingu denonsseerimine

Kumbki lepinguosaline võib lepingu denonsseerida, teatades sellest teisele lepinguosalisele kuus kuud ette.

Artikkel 17

Lisad

Lisad on käesoleva lepingu lahutamatu osa.

Artikkel 18

Keeled

Käesolev leping on koostatud kahes eksemplaris bulgaaria, hispaania, hollandi, inglise, itaalia, kreeka, portugali, prantsuse, rootsi, saksa, soome ja taani keeles, kusjuures kõik tekstid on võrdselt autentsed.

Artikkel 19

Jõustumine

Lepinguosalised sõlmivad käesoleva lepingu oma kehtiva korra kohaselt. Leping jõustub järgmise kuu esimesel päeval pärast kuupäeva, mil lepinguosalised teatavad teineteisele selleks vajalike menetluste lõpuleviimisest.

Hecho en Bruselas, el veintiseis de julio del año dos mil.Udfærdiget i Bruxelles den seksogtyvende juli to tusind.Geschehen zu Brüssel am sechsundzwanzigsten Juli zweitausend.Έγινε στις Βρυξέλλες, στις είκοσι έξι Ιουλίου δύο χιλιάδες.Done at Brussels on the twenty-sixth day of July in the year two thousand.Fait à Bruxelles, le vingt-six juillet deux mille.Fatto a Bruxelles, addì ventisei luglio duemila.Gedaan te Brussel, da zesentwintigste juli tweeduizend.Feito em Bruxelas, em vinte e seis de Julho de dois mil.Tehty Brysselissä kahdentenakymmenentenäkuudentena päivänä heinäkuuta vuonna kaksituhatta.Som skedde i Bryssel den tjugosjätte juli tjugohundra.Подписано на 26 юли 2000 г. в Брюксел

Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar

+++++ TIFF +++++

3а Република България

+++++ TIFF +++++

--------------------------------------------------

LISA 1a

(Loa esimene leht, bulgaaria keeles)

+++++ TIFF +++++

(Loa teine leht)

+++++ TIFF +++++

--------------------------------------------------

LISA 1b

(Loa esimene leht, saksa ja itaalia keeles)

+++++ TIFF +++++

(Loa teine leht)

+++++ TIFF +++++

--------------------------------------------------

LISA 1c

("Kleepmärk")

+++++ TIFF +++++

--------------------------------------------------

LISA 2

Acquis communautaire'i asjassepuutuvad sätted

1. Nõukogu 3. detsembri 1987. aasta direktiiv 88/77/EMÜ mootorsõidukite diiselmootorite heitgaaside tekitatud õhusaaste vastu võetavaid meetmeid käsitlevate liikmesriikide õigusaktide ühtlustamise kohta (EÜT L 36, 9.2.1988, lk 33), viimati muudetud Euroopa Parlamendi ja nõukogu direktiiviga 96/1/EÜ (EÜT L 40, 17.2.1996, lk 1).

2. Nõukogu 6. veebruari 1970. aasta direktiiv 70/157/EMÜ mootorsõidukite lubatud mürataset ja heitgaasisüsteemi käsitlevate liikmesriikide õigusaktide ühtlustamise kohta (EÜT L 42, 23.2.1970, lk 16), viimati muudetud komisjoni direktiiviga 96/20/EÜ (EÜT L 92, 13.4.1996, lk 23).

--------------------------------------------------

LISA 3

1. Nõukogu 10. veebruari 1992. aasta direktiiv 92/6/EMÜ teatava kategooria mootorsõidukitele kiiruspiirikute paigaldamise ja nende kasutamise kohta ühenduses (EÜT L 57, 2.3.1992, lk 27).

2. Nõukogu 20. detsembri 1996. aasta direktiiv 96/96/EÜ mootorsõidukite ja nende haagiste tehnoülevaatust käsitlevate liikmesriikide õigusaktide ühtlustamise kohta (EÜT L 46, 17.2.1997, lk 1).

3. Nõukogu 26. juuli 1971. aasta direktiiv 71/320/EMÜ teatavate mootorsõidukikategooriate ja nende haagiste pidurdusseadmeid käsitlevate liikmesriikide õigusaktide ühtlustamise kohta (EÜT L 202, 6.9.1971, lk 37), viimati muudetud komisjoni 15. juuli 1991. aasta direktiiviga 91/422/EMÜ (EÜT L 233, 22.8.1991, lk 21).

--------------------------------------------------

LISA 4

+++++ TIFF +++++

\raster(244truemm,p)="tif22001A0418_001902"

+++++ TIFF +++++

\raster(249truemm,p)="tif22001A0418_002101"

+++++ TIFF +++++

\raster(253truemm,p)="tif22001A0418_002301"

--------------------------------------------------

LISA 5

Bulgaaria transiiditeed, mida mööda massi ja mõõtmeid käsitlevatele ühenduse eeskirjadele vastavad ühenduse sõidukid võivad Bulgaariat transiitveol läbida eritasu maksmata

1. Ühenduse sõidukid, mis vastavad nõukogu direktiivile 96/53/EÜ (millega kehtestatakse teatavatele ühenduses liikuvatele maanteesõidukitele siseriiklikus ja rahvusvahelises liikluses lubatud maksimaalmõõtmed ning rahvusvahelises liikluses lubatud täismass (EÜT L 235, 17.9.1996, lk 59)), on vabastatud massi ja mõõtmeid käsitlevates Bulgaaria eeskirjades ettenähtud massi ja mõõtmete ületamisest tulenevatest eritasudest, tingimusel et need sõidukid liiguvad Bulgaarias mööda järgmisi transiiditeid:

- Vidin/Kulata transiiditee (IV üleeuroopaline koridor): praam Rumeenia piirilt Vidinisse, E79 Vidinist Vratzasse ja Botevgradi, E79/E83 Botevgradist Sofiasse, E79 Sofia kaguümbersõit ja E79 Sofiast Kulatasse ja Kreeka piirile,

- Russe/Kulata transiiditee (IX üleeuroopaline koridor, Biala/Botevgradi TINA ühendustee ja IV üleeuroopaline koridor): sild üle Doonau Rumeenia piirilt Russesse, E85 Russest Bialasse, E83 Bialast Plevenisse ja Botevgradi, E79/E83 Botevgradist Sofiasse, E79 Sofia kaguümbersõit ja E79 Sofiast Kulatasse ja Kreeka piirile,

- Kalotina/Kulata transiiditee (X ja IV üleeuroopalised koridorid): E80 Jugoslaavia Liitvabariigi piirilt Kalotinasse ja Sofiasse, E80 Sofia edelaümbersõit ja E79 Sofiast Kulatasse ja Kreeka piirile,

- Vidini/Svilengradi transiiditee (IV ja IX üleeuroopalised koridorid): praam Rumeenia piirilt Vidinisse, E79 Vidinist Vratzasse ja Botevgradi, E79/E83 Botevgradist Sofiasse, E79 Sofia idaümbersõit, E80 Sofiast Plovdivi, Orizovosse ja Haskovosse, E80/E85 Haskovost Svilengradi ja E85 Svilengradist Kreeka piirile,

- Russe/Svilengradi transiiditee (IX üleeuroopaline koridor): sild üle Doonau Rumeenia piirilt Russesse, E85 Russest Bialasse, E85 Bialast Veliko Tarnovosse ja Haskovosse, E80/E85 Haskovost Svilengradi ja E85 Svilengradist Kreeka piirile,

- Kalotina/Svilengradi transiiditee (X, IV ja IX üleeuroopalised koridorid): E80 Jugoslaavia Liitvabariigi piirilt Kalotinasse ja Sofiasse, E80 Sofia lõunaümbersõit, E80 Sofiast Orizovosse, E80 Orizovost Haskovosse ja E80/E85 Haskovost Svilengradi, E85 Svilengradist Kreeka piirile.

2. Järgmised punktis 1 nimetatud teelõigud jäetakse ajutiselt hiljemalt 31. detsembrini 2001 punkti 1 kohaldamisalast välja, kui ühiskomitee ei ole otsustanud, et asjaomased lõigud on juba tugevdatud (või ümberkavandatud) vastavalt nõuetele, mis lubavad kasutada massi ja mõõtmeid käsitlevatele ühenduse eeskirjadele vastavaid sõidukeid:

- E79, Sofiast Kulatasse ja Kreeka piirile,

- E80, Jugoslaavia Liitvabariigi piirilt Kalotinasse ja Sofiasse,

- E80, Orizovost Haskovosse,

- E80/E85, Haskovost Svilengradi,

- E83, Bialast Plevenisse ja Botevgradi,

- E85, Russest Bialasse,

- E85, Svilengradist Kreeka piirile.

3. Järgmine punktis 1 nimetatud teelõik jäetakse ajutiselt hiljemalt 31. detsembrini 2004 punkti 1 kohaldamisalast välja, kui ühiskomitee ei ole otsustanud, et asjaomane lõik on juba tugevdatud (või ümberkavandatud) vastavalt nõuetele, mis lubavad kasutada massi ja mõõtmeid käsitlevatele ühenduse eeskirjadele vastavaid sõidukeid:

- E79, Vidinist Vratzasse ja Botevgradi.

4. Järgmine punktis 1 nimetatud teelõik jäetakse ajutiselt hiljemalt 31. detsembrini 2007 punkti 1 kohaldamisalast välja, kui ühiskomitee ei ole otsustanud, et asjaomane lõik on juba tugevdatud (või ümberkavandatud) vastavalt nõuetele, mis lubavad kasutada massi ja mõõtmeid käsitlevatele ühenduse eeskirjadele vastavaid sõidukeid:

- E85, Bialast Veliko Tarnovosse ja Haskovosse.

--------------------------------------------------